**ZMLUVA O ZABEZPEČENÍ**

**INFORMAČNEJ A KYBERNETICKEJ BEZPEČNOSTI**

*uzatvorená podľa §* 269 ods. 2 *zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. I**

**Zmluvné strany**

**Objednávateľ: Fakultná nemocnica s poliklinikou F.D. Roosevelta Banská Bystrica**

Sídlo: Nám. L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA, riaditeľka

IČO: 00 165 549

DIČ: 202 1095 670

IČ DPH: SK 202 1095 670

Bank. spojenie: Štátna pokladnica

IBAN: SK35 8180 0000 0070 0027 8282

zriadená: Zriaďovacou listinou Ministerstva zdravotníctva SR č. 1842/90-A/II-1 z 18.12.1990 v znení neskorších zmien

(ďalej len ako „**objednávateľ**“)

a

**Dodávateľ:**

Sídlo:

Štatutárny orgán :

IČO:

DIČ:

IČ DPH:

Bank. spojenie:

IBAN:

zapísaný:

(ďalej len ako „**dodávateľ**“)

**Čl. II**

**Úvodné ustanovenia**

1. Režim uzatvorenia zmluvy:
	* 1. Táto Zmluva o zabezpečení informačnej a kybernetickej bezpečnosti (ďalej len „zmluva“) je uzatvorená v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“) ako nadlimitná zákazka.
		2. Dodávateľ je podľa ZoVO uchádzačom, ktorý predložil ponuku, a ktorý bol vyhodnotený ako úspešný uchádzač a jeho ponuka bola prijatá.
		3. Táto zmluva je realizovaná na základe uzatvorenej Zmluvy o poskytnutí nenávratného finančného príspevku Z311071CCQ8, POZ 736/2022, medzi objednávateľom a Ministerstvom dopravy a výstavby Slovenskej republiky v zastúpení Ministerstvo investícií, regionálneho rozvoja a informatizácie Slovenskej republiky, zo dňa 21.12.2022 (ďalej len „Zmluva o NFP").
2. Podpora a zabezpečenie prevádzky plnenia predmetu zmluvy, ktorá bude zabezpečená z vlastných zdrojov objednávateľa bude upravená v samostatnej zmluve.
3. Postavenie zmluvných strán:
	* 1. Dodávateľ je odborne spôsobilou osobou, ktorá disponuje kapacitami s potrebnými znalosťami, praktickými skúsenosťami v oblasti informačnej a kybernetickej bezpečnosti, ktoré je možné v danej oblasti predpokladať.
		2. Objednávateľ je koncovým poskytovateľom ústavnej a ambulantnej zdravotnej starostlivosti a prevádzkovateľ základnej služby v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.

**Čl. III**

**Predmet a účel zmluvy**

1. Na základe tejto zmluvy a podľa podmienok v nej dojednaných sa dodávateľ zaväzuje vykonať **analýzu, implementáciu, testovanie, nasadenie a pilotnú prevádzku opatrení súvisiacich so zabezpečením informačnej a kybernetickej bezpečnosti** pre objednávateľa (ďalej len „predmet plnenia“ a/alebo „predmet zmluvy“).
2. Predmet plnenia tejto zmluvy bude realizovaný v nasledujúcich krokoch:
	* 1. **analýza a dizajn;**
		2. **nákup technických a programových prostriedkov (softvéru) a služieb;**
		3. **implementácia a testovanie;**
		4. **nasadenie;**
3. Predmet plnenia tejto zmluvy bude realizovaný pre nasledujúce moduly:
	* 1. **kontinuita činností BCM;**
		2. **modul SIEM;**
		3. **modul SOC;**
4. Objednávateľ sa zaväzuje riadne vykonaný a dodaný predmet plnenia prevziať a zaplatiť zaň dohodnutú odplatu.
5. Táto zmluva sa uzatvára za účelom zabezpečenia a zvýšenia informačnej a kybernetickej bezpečnosti objednávateľa.
6. Miestom realizácie predmetu plnenia je sídlo objednávateľa, a ak to technické podmienky umožňujú a ak sa zmluvné strany na tom dohodnú, dodávateľ môže poskytovať plnenie aj prostredníctvom vzdialeného prístupu.

**Čl. IV**

**Spôsob a špecifikácia plnenia**

1. Dodávateľ sa týmto zaväzuje vykonať predmet plnenia tejto zmluvy v súlade s požiadavkami objednávateľa uvedenými v tejto zmluve, ako aj technickými a inými špecifikáciami a požiadavkami v rozsahu uvedenom v opise predmetu zákazky v Prílohe č. 1, ktorá je neoddeliteľnou súčasťou tejto zmluvy, s odbornou starostlivosťou a v súlade s legislatívou platnou v oblasti informačnej a kybernetickej bezpečnosti, ktorá sa vzťahuje na objednávateľa.
2. Zmluvné strany sa dohodli, že súčasťou predmetu plnenia je najmä:
3. dodanie softvéru;
4. udelenie potrebných licencií a sublicencií na 12 mesiacov;
5. inštalácia a konfigurácia riešenia v prostredí objednávateľa a užívateľské nastavenie (customizácia) a následná skúšobná prevádzka,
6. školenie užívateľských zamestnancov objednávateľa,
7. ďalšie súčasti vyplývajúce z tejto zmluvy a špecifikácií zákazky v procese verejného obstarávania.
	1. V rámci predmetu plnenia tejto zmluvy sa nepredpokladá dodanie hardvéru. Z uvedeného dôvodu, v prípade ak bude na účely plnenia tejto zmluvy nevyhnutné dočasné použitie hardvérového vybavenia, ktorým objednávateľ nedisponuje (napr. za účelom uloženia logov a pod.) poskytne dodávateľ na nevyhnutne potrebnú dobu počas realizácie plnenia, takéto vybavenie bezodplatne do výpožičky objednávateľovi.
	2. Zmluvné strany sa zaväzujú poskytovať si vzájomnú súčinnosť, ktorá spočíva zo strany objednávateľa najmä v poskytnutí podkladov a oznamovaní  informácií a dôležitých skutočností nevyhnutných k riadnemu plneniu tejto zmluvy a zo strany dodávateľa v rešpektovaní prevádzky objednávateľa, jeho požiadaviek a pokynov, ktoré sú v súlade s touto zmluvou a platnými právnymi predpismi. Súčinnosťou sa rozumie aj účasť na spoločných stretnutiach zástupcov objednávateľa a zástupcov dodávateľa v sídle objednávateľa (najmä účasť na úvodnom stretnutí, stretnutí pri odovzdaní priebežného plnenia, účasť na záverečnom stretnutí) a poskytnutie vysvetlenia dodávateľa k plneniu predmetu zmluvy na základe výzvy objednávateľa.
	3. Dodávateľ sa zaväzuje pri plnení tejto zmluvy dodržiavať vnútorné predpisy objednávateľa, na ktoré ho objednávateľ upozorní, najmä bezpečnostnú politiku. Dodávateľ sa následne zaväzuje oboznámiť a následne zabezpečiť od svojich zamestnancov realizujúcich predmet plnenia zmluvy dodržiavanie povinností riadiť sa vnútornými predpismi objednávateľa, najmä bezpečnostnou politikou.
	4. Dodávateľ sa zaväzuje, v prípade ak je to možné, minimalizovať pri plnení predmetu zmluvy také systémové prvky, resp. zabezpečovacie prostriedky, ktoré by v budúcnosti mohli viesť pri používaní predmetu zmluvy, jeho údržbe alebo pri servisnej podpore a pod. k obmedzeniu konkurenčného prostredia.
	5. Dodávateľ je povinný bezodkladne oznámiť objednávateľovi akékoľvek prekážky, ktoré majú alebo by mohli mať vplyv na predmet plnenia tejto zmluvy, alebo by mohli mať vplyv na čas plnenia.

**Čl. V**

**Čas plnenia a spôsob odovzdania**

1. **Zmluvné strany sa dohodli, že dodávateľ je povinný dodať plnenie podľa tejto zmluvy najneskôr do 31.10.2023**, pričom je povinný dodržiavať harmonogram aktivít, ktorý si zmluvné strany dohodnú na úvodnom stretnutí, a ktorý bude vychádzať z harmonogramu realizácie projektu existujúceho v súvislosti so Zmluvou o NFP. V lehote plnenia je dodávateľ povinný vykonať aj funkčnú skúšku a odborné zaškolenie zamestnancov objednávateľa k používaniu softvéru a zabezpečiť protokolárne odovzdanie predmetu plnenia.
2. **Úvodné stretnutie zmluvných strán k predmetu plnenia zmluvy sa zrealizuje v dohodnutom termíne v sídle objednávateľa a to najneskôr do 7 dní odo dňa nadobudnutia účinnosti tejto zmluvy. Dodávateľ je povinný sa na stretnutí zúčastniť.**
3. **Priebežný protokol:**
	* 1. Zmluvné strany spíšu v súvislosti s parciálnym plnením predmetu zmluvy pred odovzdaním kompletného predmetu plnenia Priebežný protokol o odovzdaní a prevzatí (ďalej aj „priebežný protokol“), ktorý bude slúžiť ako podklad k 1. fakturácii a podklad na kontrolu vykonaných aktivít pre objednávateľa.
		2. Priebežný protokol vyhotoví dodávateľ a predloží objednávateľovi na osobné prerokovanie najneskôr do 7 dní po uplynutí 3 mesiacov odo dňa nadobudnutia účinnosti tejto zmluvy. Priebežný protokol dodávateľ predloží objednávateľovi minimálne 2 dni pred osobným prerokovaním aj v elektronickej podobe.
		3. Priebežný protokol bude obsahovať podrobný rozsah vykonaných aktivít za obdobie trvania zmluvy spolu s hárkom pracovných výstupov podľa požiadaviek objednávateľa. Priebežný protokol musí byť podpísaný oboma zmluvnými stranami.
4. **Záverečný protokol:**
	* 1. Zmluvné strany o odovzdaní kompletného predmetu plnenia spíšu Záverečný protokol o odovzdaní a prevzatí (ďalej aj „záverečný protokol“).
		2. Zmluvné strany sa dohodli, že v záverečnom protokole bude uvedený podrobný odpočet splnenia jednotlivých aktivít spolu s hárkom pracovných výstupov, presný názov softvérov vrátane ich autora a výrobcu, zoznam a špecifikácia udelených licencií (vrátane vyhlásenia o udelení licencií), doklad alebo čestné vyhlásenie o tom, že dodávateľ je oprávnený udeliť licenciu/sublicenciu objednávateľovi na celé požadované obdobie (t.j. na 12 mesiacov), informácia o zaškolených zamestnancoch objednávateľa a dátume jeho vykonania, súpis odovzdanej dokumentácie, potvrdenie o vykonaní funkčnej skúšky. V záverečnom protokole musí byť uvedený deň ukončenia implementácie a odovzdanie plnenia do ostrej prevádzky. Na deň odovzdania predmetu plnenia do ostrej prevádzky je naviazaná účinnosť zmluvy o zabezpečení prevádzky služieb informačnej a kybernetickej bezpečnosti. Protokol musí byť podpísaný oprávnenými zástupcami oboch zmluvných strán.
	1. V protokoloch bude vyznačený dátum odovzdania a prevzatia plnenia, meno a priezvisko osôb poverených na odovzdanie a prevzatie plnenia a ich podpis. Predmet plnenia sa považuje za dodaný dňom podpísania protokolu. Protokol bude vyhotovený dvojmo, pre každú zmluvnú stranu 1 vyhotovenie.
5. Dodávateľ sa zaväzuje objednávateľovi odovzdať do užívania kompletný predmet zmluvy, s kvalitatívnymi parametrami pre účely a potreby objednávateľa podľa podmienok dohodnutých v tejto zmluve.
6. Objednávateľ je oprávnený odmietnuť prevzatie plnenia najmä v prípade zjavných vád, nedostatočnej kvality predmetu plnenia, v prípade ak predmet plnenia nespĺňa požadované špecifikácie, či kvalitatívne vlastnosti, ak nie je kompletný alebo bol dodaný v rozpore s touto zmluvou, ak neprebehla skúšobná prevádzka alebo ak zo skúšobnej prevádzky sú zjavné vady. V prípade ak objednávateľ odmietne predmet plnenia prevziať, oznámi túto skutočnosť dodávateľovi písomne spolu s uvedením dôvodov odmietnutia a stanovením lehoty na odstránenie vád predmetu plnenia.
7. Po odstránení vád, z dôvodov ktorých objednávateľ predmet plnenia neprevzal, je dodávateľ povinný vykonať opätovne skúšobnú prevádzku, s výnimkou prípadov, kedy sa objektívne skúšobná prevádzka nevyžaduje.

**Čl. VI**

**Autorské práva a udelenie licencie**

1. Dodávateľ na základe tejto zmluvy v súlade so zákonom č. 185/2015 Z.z. Autorský zákon v znení neskorších predpisov udelí objednávateľovi nevýhradné, vecne, časovo, územne a iným rozsahom neobmedzené licencie na použitie softvérov podľa tejto zmluvy, vrátane s ním súvisiacich súčasti, subsystémov a programového vybavenia, nevyhnutných k jeho užívaniu, na základe ktorých bude objednávateľ oprávnený softvér používať pre potreby vlastnej činnosti.
2. Vyhlásenie o udelených licenciách bude súčasťou Protokolu o odovzdaní a prevzatí plnenia.
3. Zmluvné strany sa dohodli, že udelenie licencií je odplatné.
4. **Licencie na používanie softvéru podľa tejto zmluvy je dodávateľ povinný udeliť na obdobie 12 mesiacov, počnúc dňom protokolárneho odovzdania predmetu plnenia.**
5. Licencie sú neprevoditeľné a nepostúpiteľné.
6. Objednávateľ berie na vedomie, že softvér a jeho súčasti sú chránené právami duševného vlastníctva.
7. Udelenie licencií sa vzťahuje aj na všetky budúce aktualizácie, doplnenia, opravy a úpravy softvéru, pokiaľ takéto aktualizácie, doplnenia, opravy a úpravy sú nevyhnutné pre funkčnosť softvéru.
8. Dodávateľ vyhlasuje, že má všetky potrebné oprávnenia na udelenie licencií na používanie softvérov objednávateľovi podľa tejto zmluvy a to minimálne na obdobie 12 mesiacov podľa bodu 6.4.
9. V prípade, ak sa po uzatvorení tejto zmluvy preukáže neoprávnené alebo nedostatočné/neúplné poskytnutie licenčných/sublicenčných práv objednávateľovi, dodávateľ sa zaväzuje bez zbytočného odkladu na vlastné náklady zabezpečiť objednávateľovi udelenie licencie (súhlasu, sublicencie) k softvéru v plnom rozsahu tak, aby používaním autorských diel objednávateľom na základe takéhoto súhlasu nedochádzalo k akýmkoľvek zásahom do práv duševného vlastníctva tretích osôb.
10. Dodávateľ sa zaväzuje, že ak počas trvania tejto zmluvy vznikne potreba udeliť objednávateľovi ďalšiu licenciu z dôvodu aktualizácie softvéru alebo údržby a pod., zabezpečí pre objednávateľa tieto licencie bezodplatne.
11. Dodávateľ zodpovedá objednávateľovi za porušenie autorských práv a duševného vlastníctva pri používaní softvéru na účely a v rozsahu dohodnutom v tejto zmluve. Dodávateľ je povinný nahradiť objednávateľovi škodu a náklady, ktoré vzniknú ako dôsledok uplatňovania nárokov tretích strán k softvéru alebo jeho časti založených na autorských právach, právach duševného vlastníctva.
12. V prípade ak na základe plnenia tejto zmluvy objednávateľ nadobudne majetok, ktorý je predmetom duševného vlastníctva, objednávateľ je oprávnený v rozsahu, v akom to nevylučujú všeobecne-záväzné právne predpisy kogentnej povahy, použiť takéto dielo alebo vykonávať práva z priemyselného vlastníctva v súvislosti s predmetom plnenia tejto zmluvy na základe vecne, miestne a časovo neobmedzenej, výhradnej, trvalej, bez osobitného súhlasu dodávateľa na základe prevoditeľnej, v písomnej forme vyjadrenej licencie (súhlasu), ktorej (ktorého) obsahom nebudú žiadne obmedzenia Prijímateľa pri používaní diela alebo pri vykonávaní iného práva duševného vlastníctva (vrátane priemyselného vlastníctva), ktoré by vyžadovali dodatočný alebo osobitný súhlas autora na uplatňovanie majetkových práv k dielu alebo dodatočný alebo osobitný súhlas majiteľa práva na vykonávanie iného práva duševného vlastníctva (vrátane priemyselného vlastníctva), v dôsledku čoho bude objednávateľ oprávnený všetky práva duševného vlastníctva nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytne bezodplatne a bezpodmienečne. V prípade ak sa ustanovenie tejto zmluvy podľa predchádzajúcej vety preukáže ako relevantné vo vzťahu k plneniu tejto zmluvy, udelí dodávateľ licenciu objednávateľovi najneskôr pri protokolárnom odovzdaní a prevzatí plnenia.

**Čl. VII.**

**Plnenie subdodávateľmi a zápis v registri partnerov verejného sektora**

1. Vzhľadom na rozsah plnenia tejto zmluvy je dodávateľ oprávnený plniť svoje záväzky aj prostredníctvom tretích osôb, subdodávateľov.
2. V prípade ak dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť objednávateľovi zoznam všetkých známych subdodávateľov, s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude uvedený v prílohe k tejto zmluve, ktorá bude jej neoddeliteľnou súčasťou. Dodávateľ je povinný tiež najneskôr pri podpise zmluvy uviesť všetkých známych autorov, výrobcov, ktorí sú v tej dobe známy, a ktorý majú vzťah k predmetu plnenia tejto zmluvy.
3. Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
4. Pokiaľ dodávateľ použije na plnenie svojich záväzkov podľa tejto zmluvy subdodávateľa, zodpovedá objednávateľovi tak, akoby záväzok plnil sám.
5. Dodávateľ zodpovedá za poučenie a oboznámenie subdodávateľov so všetkými povinnosťami, ktoré mu ako dodávateľovi vyplývajú z tejto zmluvy.
6. Dodávateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
7. Dodávateľ je povinný písomne predložiť objednávateľovi na odsúhlasenie každého subdodávateľa.
8. Ak sa na dodávateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Dodávateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Čl. VIII**

**Cena a platobné podmienky**

1. Cena za plnenie predmetu tejto zmluvy je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Cena je medzi zmluvnými stranami dohodnutá ako konečná, vrátane všetkých služieb spojených s plnením predmetu tejto zmluvy, vrátane poskytovania súvisiacich služieb, tak ako je uvedené v tejto zmluve, vrátane cestovných náhrad, udelenia licencie, vykonania aktualizácii a pod., a to vo výške:

CENA za celý predmet zmluvy ......... eur bez DPH (slovom: .......... eur),

DPH 20%......... eur (slovom: ........ eur),

CENA za celý predmet zmluvy ............... eur s DPH (slovom: ..........eur).

Presná špecifikácia ceny je uvedená v Prílohe č. 2 k tejto zmluve.

1. Dodávateľovi vzniká nárok na zaplatenie ceny za predmet plnenia tejto zmluvy na základe riadneho dodania predmetu zmluvy a všetkých služieb s tým súvisiacich, v súlade s touto zmluvou po protokolárnom odovzdaní predmetu zmluvy.
2. Cena za predmet zmluvy bude uhradená v 2 platbách nasledovne:
	* 1. **I. platba:**
			1. bude uhradená na základe čiastkovej faktúry, ktorú dodávateľ vystaví najskôr po uplynutí 3 mesiacov odo dňa nadobudnutia účinnosti tejto zmluvy podľa bodu 5.3 článku V. tejto zmluvy a
			2. podkladom k faktúre musí byť priebežný protokol podpísaný oboma zmluvnými stranami (vrátane príloh napr. pracovný výkaz) a súčasne
			3. úhrada bude realizovaná vo výške podľa reálneho dodaného plnenia maximálne však do výšky 60% z celkovej ceny predmetu zmluvy.
		2. **II. platba:**
			1. bude uhradená na základe záverečnej faktúry, ktorú dodávateľ vystaví po dodaní kompletného predmetu plnenia tejto zmluvy podľa bodu 5.4 článku V. tejto zmluvy a
			2. podkladom k faktúre musí byť záverečný protokol podpísaný oboma zmluvnými stranami.
3. Cena za predmet zmluvy bude uhradená s lehotou splatnosti 60 dní odo dňa vystavenia faktúry, s výnimkou platieb za položky, ktoré sú financované na základe Zmluvy o NFP, ktoré budú uhrádzané v lehote do 5 dní odo dňa pripísania príslušnej platby na účet objednávateľa zo strany poskytovateľa NFP.
4. Dodávateľ je oprávnený požadovať len také zmeny dohodnutej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
5. Zmluvné strany sa dohodli, že dodávateľ vystaví a zašle faktúru objednávateľovi elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
6. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
7. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
8. Objednávateľ uhradí dohodnutú cenu dodávateľovi na základe elektronicky vystavenej faktúry, zaslanej z e-mailovej adresy: ................ *(doplní dodávateľ)* a doručenej objednávateľovi na emailovú adresu: ekonomicke@nspbb.sk Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
9. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
10. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
11. Zmluvné strany sa dohodli, že dodávateľ doručí elektronicky vystavenú faktúru objednávateľovi spolu s prílohami najneskôr do 4 dní odo dňa kompletného dodania plnenia, najneskôr však do piateho pracovného dňa v mesiaci, nasledujúceho po mesiaci, v ktorom došlo k plneniu. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť príslušný protokol o odovzdaní a prevzatí. Faktúra musí obsahovať aj odvolávku na číslo tejto zmluvy.
12. Platba bude realizovaná bezhotovostným platobným prevodom. Cena sa považuje za uhradenú dňom odpísania finančných prostriedkov z účtu objednávateľa.
13. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a objednávateľ na túto skutočnosť upozorní dodávateľa, ten je povinný zaslať objednávateľovi opravený doklad. Lehota splatnosti faktúry začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Čl. IX**

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi objednávateľom a Ministerstvom zdravotníctva SR dňa 16.03.2022 sa zmluvné strany zaväzujú k plneniu nasledujúcich povinností:
		1. Akékoľvek pohľadávky z tohto zmluvného vzťahu, ktoré bude evidovať dodávateľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči dodávateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
		2. Dodávateľ neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak dodávateľ prijme vyhlásenie v rozpore s predchádzajúcou vetou, objednávateľ je oprávnený uplatniť si voči dodávateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
	2. Dodávateľ berie na vedomie, že jednostranné započítanie pohľadávok nie je možné. Započítanie pohľadávok štátu je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Čl. X**

**Záruka za kvalitu a funkčnosť predmetu zmluvy**

1. Dodávateľ zodpovedá za obvyklé vlastnosti plnenia predmetu zmluvy (funkčnosť, kvantitatívne a kvalitatívne parametre) počas 12. mesiacov od protokolárneho odovzdania predmetu plnenia (ďalej len „záruka“).
2. Súčasťou záruky je oprava a/alebo odstránenie akýchkoľvek zistených chýb, porúch a nesprávnych funkcií realizovaného riešenia plnenia tejto zmluvy, softvéru, vykonanie aktualizácii softvéru a zabezpečenie jeho plnej funkčnosti, prípadne nahradenie plnenia ak nie je možné vady odstrániť alebo poskytnutie zľavy z ceny predmetu plnenia.
3. Súčasťou plnenia predmetu tejto zmluvy sú pravidelné softvérové aktualizácie podľa štandardných obchodných podmienok výrobcu.
4. Dodávateľ je povinný poskytovať počas záruky objednávateľovi nevyhnutnú podporu k softvéru v minimálnom rozsahu stanovenom touto zmluvou a v rozsahu podpory, ktorá je obvyklá, a to vrátane aktualizácii, konzultácií, odstraňovania a riešenia chýb, havarijných stavov, porúch a incidentov s reakčnou dobou do 24 hodín ak nie je stanovené inak.
5. Dodávateľ sa zaväzuje poskytnúť objednávateľovi servisnú podporu a údržbu počas trvania pilotnej prevádzky, t.j. do 31.10.2023, v režime **24/7 so zabezpečením automatickej notifikácie udalostí, resp. v režime 8/5** v súlade s opisom predmetu zákazky.
6. Dodávateľ sa zaväzuje v rámci plnenia predmetu zmluvy objednávateľovi poskytovať bežné užívateľské poradenstvo **v pracovných dňoch v čase od 08.00 hod do 16.00 hod.**.
7. Kontaktné údaje dodávateľa vo veci poskytovania podpory a údržby:

Email kontakt: ..........................................

Telefonický kontakt: ..........................................

**Čl. XI**

**Sankcie a zmluvné pokuty**

1. V prípade ak je objednávateľ v omeškaní s dohodnutým termínom platieb, dodávateľ je oprávnený uplatniť si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka. Objednávateľ sa nedostáva do omeškania s úhradou v prípade ak omeškanie s platbou súvisí s neukončenou finančnou kontrolou, resp ak nebola potvrdená ex- ante finančná oprava podľa Zmluvy o NFP a finančné prostriedky neboli pripísané na účet objednávateľa.
2. V prípade ak sa dodávateľ omešká s plnení predmetu zmluvy a nedodá ho riadne a včas, v dôsledku čoho budú voči objednávateľovi uplatnené sankcie vyplývajúce mu zo Zmluvy o NFP, je dodávateľ povinný nahradiť objednávateľovi reálne vzniknutú a preukázanú škodu. Dodávateľ je povinný nahradiť objednávateľovi reálne vzniknutú škodu aj v prípade ak sa preukáže, že dodané plnenie nie je v súlade s touto zmluvou a objednávateľ bude v dôsledku tejto skutočnosti povinný vrátiť poskytnutý príspevok zo Zmluvy o NFP alebo aj jeho časť. Dodávateľ vyhlasuje, že v súvislosti s možným uplatnením sankcií podľa tohto ustanovenia zmluvy zo strany objednávateľa predlžuje premlčaciu dobu v zmysle § 401 Obchodného zákonníka na 10 rokov odo dňa kedy premlčacia doba začala plynúť prvý krát.
3. V prípade ak je dodávateľ v omeškaní s plnením predmetu zmluvy podľa bodu 10.4, 10.5 a bodu 10.6 Čl. X tejto zmluvy o viac ako 48 hodín, objednávateľ je oprávnený uplatniť si zmluvnú pokutu vo výške 100,- Eur, za každý deň omeškania a za každé jednotlivé omeškanie, čím nie je dotknutý nárok objednávateľa na náhradu škody.
4. V prípade ak dodávateľ nevykoná aktualizáciu softvéru do 1 mesiaca od jej dostupnosti od výrobcu, objednávateľ je oprávnený uplatniť si zmluvnú pokutu vo vo výške 500,- eur za každý jeden mesiac omeškania.
5. Akékoľvek sankcie podľa tohto článku zmluvy, ktoré si uplatní jedna zo zmluvných strán, je druhá zmluvná strana povinná uhradiť do 30 dní odo dňa doručenia výzvy na úhradu.
6. Dodávateľ zodpovedá za všetky škody, ktoré svojim úmyselným alebo nedbanlivostným konaním spôsobí objednávateľovi.

**Čl. XII**

**Mlčanlivosť a ochrana osobných údajov**

1. Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.
2. Akékoľvek údaje z informačných systémov, s ktorými sa dodávateľ oboznámil pri plnení tejto zmluvy, je oprávnený použiť len v súvislosti s plnením tejto zmluvy.
3. O povinnosti zachovávať mlčanlivosť podľa tejto zmluvy, ako aj o povinnostiach v oblasti ochrany osobných údajov, je dodávateľ povinný informovať a poučiť aj svojich zamestnancov alebo tretie osoby, ktoré sa v jeho mene budú podieľať na plnení tejto zmluvy.
4. V prípade ak nie je možné zabezpečiť plnenie zmluvy iným spôsobom, objednávateľ umožní dodávateľovi nevyhnutný prístup k pôvodnému informačnému systému, resp. k informačným systémom.
5. Dodávateľ sa zaväzuje pri plnení tejto zmluvy alebo v súvislosti s ňou vo vzťahu k objednávateľovi dodržiavať legislatívu v oblasti ochrany osobných údajov a to predovšetkým Nariadenie Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES a zákon č. 18/2018 Z. z. o ochrane osobných údajov a o zmene a doplnení niektorých zákonov.
6. Dodávateľ je povinný zabezpečiť osobné údaje pred stratou, odcudzením, poškodením, zničením, neoprávneným prístupom, zmenou, rozširovaním.
7. Dodávateľ sa zaväzuje prijať primerané technické, organizačné a personálne opatrenia na zabezpečenie ochrany osobných údajov, ako aj na zabezpečenie práv a povinností vyplývajúcich z tejto zmluvy a to vrátane poučenia svojich zamestnancov, resp. tretích osôb, ktoré sa budú v jeho mene podieľať na plnení tejto zmluvy.
8. Dodávateľ nie je na základe tejto zmluvy oprávnený poskytovať alebo sprístupňovať osobné údaje tretím osobám, s výnimkou ak poskytnutie alebo sprístupnenie osobných údajov vyplýva z osobitných právnych predpisov alebo na základe rozhodnutia orgánu verejnej moci, alebo je to nevyhnutné pre plnenie tejto zmluvy.
9. Objednávateľ je oprávnený požadovať od dodávateľa preukázanie splnenia všetkých povinností vrátane vykonania všetkých predpísaných bezpečnostných opatrení na ochranu osobných údajov, ako aj potvrdenie o zlikvidovaní osobných údajov a dodávateľ je povinný takejto žiadosti bezodkladne vyhovieť.

**Čl. XIII**

**Kybernetická bezpečnosť**

1. Tento článok zmluvy sa vzťahuje na dodávateľa a je záväzný len v prípade ak bude zabezpečovať plnenie predmetu zmluvy prostredníctvom vzdialeného prístupu.
2. Dodávateľ vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a je povinný prijať primerané bezpečnostné opatrenia, ktoré mu objednávateľ predpíše.
3. Objednávateľ ako poskytovateľ zdravotnej starostlivosti je prevádzkovateľom základnej služby v zmysle § 17 o kybernetickej bezpečnosti.
4. Dodávateľ vyhlasuje, že sa oboznámi s politikou informačnej bezpečnosti, ktorú mu predloží k podpisu tejto Zmluvy Objednávateľ súhlasí s ňou a zaväzuje sa ju dodržiavať v časti, v ktorej je služba dodávateľa pripojená k sieti základnej služby alebo informačnému aktívu (doméne) základnej služby podľa §19, odseku 2 zákona o kybernetickej bezpečnosti.
5. Dodávateľ berie na vedomie a súhlasí s tým, že bezpečnostná politika objednávateľa sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov objednávateľa a aktuálnym hrozbám týkajúcim sa objednávateľa, ktoré by mohli mať potenciálny nepriaznivý vplyv na základnú službu objednávateľa. Objednávateľ je povinný bezodkladne písomne alebo e-mailom oboznámiť dodávateľa s aktualizovanou Politikou informačnej bezpečnosti a upozorniť dodávateľa na zmeny v nej uvedené oproti predchádzajúcej verzii, pričom dodávateľ následne vyhodnotí dopad zmien na aktuálne prijaté opatrenia a informuje objednávateľa o postupe, ktorý je potrebné zrealizovať na strane dodávateľa pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti objednávateľa a jeho úspešnom zrealizovaní potvrdí dodávateľ ich akceptáciu e-mailom na e-mailovú adresu security@nspbb.sk.
6. Dodávateľ sa zaväzuje chrániť všetky informácie poskytnuté objednávateľom, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí Dodávateľa.
7. Dodávateľ je povinný prijať a dodržiavať bezpečnostné opatrenia v oblastiach podľa § 20 ods. 3 písm. e) f), h), j) a k) zákona o kybernetickej bezpečnosti a v rozsahu podľa §10, §12, §14 a §15 vyhlášky NBÚ a v rozsahu špecifikovanom v politike informačnej bezpečnosti objednávateľa.
8. Dodávateľ poskytne objednávateľovi zoznam pracovných rolí, ktoré majú prístup k informáciám alebo údajom objednávateľa ( meno, priezvisko, pracovná rola). Poskytovateľ je povinný oznámiť objednávateľovi každú zmenu v personálnom obsadení.
9. Objednávateľ určuje nasledovnú kontaktnú osobu pre komunikáciu s dodávateľom vo veci kybernetickej bezpečnosti: Manažéra kybernetickej bezpečnosti – e-mail: madamjakova@nspbb.sk, tel.: +421 48 441 2602.
10. Dodávateľ určuje nasledovnú kontaktnú osobu pre komunikáciu s objednávateľom vo veci kybernetickej bezpečnosti: .......................(email, tel.).
11. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade ak akékoľvek osoby majú prístup k informáciám a údajom objednávateľa sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
12. Dodávateľ je povinný bezodkladne informovať objednávateľa o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto bode Zmluvy vyššie.
13. Objednávateľ je oprávnený vykonať u dodávateľa audit zameraný na overenie plnenia povinností dodávateľa, najmä na overenie technického, technologického a personálneho vybavenia dodávateľa a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u dodávateľa pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti dodávateľa, ktoré dodávateľ využíva pri plnení svojich povinností v oblasti kybernetickej bezpečnosti v rozsahu predmetu zmluvy. Výdavky objednávateľa spojené s vykonaním auditu znáša objednávateľ. Náklady dodávateľa znáša dodávateľ a to v rozsahu jeden audit za kalendárny rok v rozsahu práce jeden človekodeň pre zamestnancov dodávateľa. V prípade, ak bude objednávateľ požadovať vykonanie auditu nad rámec tohto rozsahu alebo kontroly viac ako jeden krát do roka, objednávateľ sa zaväzuje znášať náklady s tým spojené. Objednávateľ je povinný oznámiť dodávateľovi najmenej 20 (slovom: dvadsať) pracovných dní vopred, že chce u dodávateľa vykonať audit, oznámiť rozsah auditu, spôsob jeho vykonania a zoznam členov auditného tímu.
14. Oprávnené nedostatky alebo pochybenia zistené auditom je dodávateľ povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy objednávateľa na ich odstránenie.
15. Dodávateľ je povinný pri audite aktívne spolupracovať s objednávateľom a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom objednávateľa vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
16. Audítor, osoba poverená objednávateľom, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Objednávateľ a jeho poverení zamestnanci pri návšteve priestorov dodávateľa v rámci výkonu auditu musia dodržiavať pokyny dodávateľa týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie objednávateľ.
17. Dodávateľ sa v súlade s § 8 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto zmluvy bezodkladne vrátiť, previesť všetky informácie, ku ktorým mal počas trvania zmluvného vzťahu prístup objednávateľovi alebo ich podľa jeho pokynov zničiť.
18. Dodávateľ sa v súlade s § 8 ods. 2 písm. p) vyhlášky č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. objednávateľa; tento záväzok dodávateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Čl. XIV**

**Skončenie zmluvy**

1. Táto zmluva sa uzatvára na dobu určitú, a to do 31.10.2024.
2. Túto zmluvu je možné ukončiť na základe vzájomnej dohody oboch zmluvných strán ku dňu, ktorý si dohodnú. V dohode si zmluvné strany vysporiadajú prípadné nároky vzniknuté z poskytnutých plnení.
3. Zmluvné strany sú oprávnené od zmluvy odstúpiť v týchto prípadoch:
	* 1. Ak zmluvná strana opakovane poruší povinnosť vyplývajúcu z tejto zmluvy, druhá strana môže od zmluvy odstúpiť, ak na porušenie povinnosti druhú stranu písomne upozornila, a táto napriek upozorneniu danú povinnosť znova poruší alebo v stanovenej nápravnej lehote danú povinnosť nesplní. Odstúpenie od zmluvy je účinné doručením druhej zmluvnej strane. Za porušenie povinností sa považuje najmä opakované oneskorené odtsránenie porúch alebo chýb softvéru zo strany dodávateľa, nezabezpečenie aktualizácie softvéru zo strany dodávateľa, omeškanie sa s úhradou faktúry zo strany objednávateľa o viac ako 30 dní, opakované neposkytnutie súčinnosti nevyhnutnej na plnenie predmetu tejto zmluvy ktoroukoľvek zo zmluvných strán.
		2. Objednávateľ je oprávnený odstúpiť od zmluvy aj bez predchádzajúcej výzvy v prípade ak dodávateľ nesplní termín dodania plnenie predmetu zmluvy a to ani v dodatočnej lehote, ktorú stanoví objednávateľ, alebo v prípade ak odovzdá predmet plnenia s vadami a/alebo v prípade ak sa preukáže, že dodávateľ nemal dostatočné oprávnenie na poskytnutie licencie na plnenie predmetu tejto zmluvy.
		3. Objednávateľ je oprávnený bez akýchkoľvek sankcií odstúpiť od tejto zmluvy aj v prípade ak ešte nedošlo k plneniu tejto zmluvy a výsledky finančnej kontroly poskytovateľa NFP podľa Zmluvy o NFP neumožňujú financovanie výdavkov vyzniknutých z obstarávania tovarov, služieb, alebo iných postupov.
	1. V prípade odstúpenia od tejto zmluvy sú zmluvné strany povinné vrátiť si všetky poskytnuté plnenia do 20 dní od účinného odstúpenia od zmluvy, s výnimkou ak sa zmluvné strany výslovne dohodnú inak.
	2. Zmluvné strany sa dohodli, že objednávateľ je oprávnený vypovedať túto zmluvu v prípade ak dodávateľ opakovane poruší povinnosti vyplývajúce z Čl. X, Čl. XII, Čl. XIII a objednávateľ ho na porušenie povinnosti písomne upozornil.
	3. Výpovedná lehota sú 2 mesiace a začína plynúť prvým dňom mesiaca nasledujúceho po doručení výpovede druhej zmluvnej strane.

**Čl. XV**

**Osobitné povinnosti dodávateľa**

* 1. Dodávateľ je povinný umožniť a strpieť výkon kontroly súvisiaci s predmetom plnenia tejto zmluvy ako aj s ostatnými ustanoveniami tejto zmluvy zo strany osôb oprávnených na výkon kontroly, kedykoľvek po uzavretí tejto zmluvy a počas platnosti a účinnosti Zmluvy o NFP a poskytnúť všetku potrebnú súčinnosť. Oprávnenými osobami sú najmä:
		1. Riadiaci orgán (poskytovateľ ) a ním poverené osoby;
		2. Najvyšší kontrolný úrad SR;
		3. príslušná správa finančnej kontroly;
		4. certifikačný orgán a nimi poverené osoby;
		5. orgán auditu, jeho spolupracujúce orgány a nimi poverené osoby;
		6. splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a EÚ;
	2. Dodávateľ je povinný zaviazať rovnakou povinnosťou podľa bodu 15. 1 tohto článku zmluvy všetkých svojich subdodávateľov, ktorí sa budú podieľať na plnení predmetu tejto zmluvy.
	3. Dodávateľ je povinný poskytnúť osobám oprávnených na výkon kontroly orgánov špecifikovaných v . tohto článku všetku potrebnú súčinnosť. V prípade, že v dôsledku kontroly vykonanej oprávneným orgánom, dôjde zavinením dodávateľa k uznaniu plnenia predmetu tejto zmluvy ako neoprávneného výdavku, ktorý preto nebude objednávateľovi uznaný ako oprávnený, je dodávateľ povinný nahradiť objednávateľovi v plnom rozsahu škodu, ktorá mu v dôsledku tejto skutočnosti vznikne.
	4. Dodávateľ je povinný rešpektovať právo osôb oprávnených na výkon kontroly vstupovať do objektov, ak to súvisí s predmetom tejto zmluvy a požadovať od dodávateľa predloženie originálnych dokladov a inú potrebnú dokumentáciu, alebo iné ďalšie doklady súvisiace s touto zmluvou.
	5. Dodávateľ je povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly, v lehote stanovenej osobami oprávnenými na výkon kontroly, a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
	6. Dodávateľ sa zaväzuje poskytnúť objednávateľovi aj ďalšiu nevyhnutnú súčinnosť v súvislosti s plnením Zmluvy o NFP.
	7. Udržateľnosť projektu v zmysle Zmluvy o NFP bude realizovaná zmluvnými stranami na základe samostatne uzatvorenej zmluvy.

**XVI**

**Záverečné ustanovenia**

* 1. Túto zmluvu je možné meniť alebo dopĺňať len na zákade písomných dodatkov podpísaných oprávnenými zástupcami oboch zmluvných strán, a to len pri dodržaní ustanovení ZoVO.
	2. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené v zmysle príslušných právnych predpisov. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie a opravu zmluvných podmienok v súlade so zákonom o verejnom obstarávaní, tak aby bol zachovaný zmysel a účel neplatného ustanovenia. Uvedené doplnenie alebo opravu nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
	3. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami zákona č. 513/1991 Zb. Obchodný zákonník v znení neskorších predpisov a všeobecne záväznými právnymi predpismi Slovenskej republiky.
	4. Zmluvné strany sú povinné vzájomne si oznamovať akékoľvek zmeny, ktoré môžu mať vplyv na plnenie tejto zmluvy.
	5. Na doručovanie všetkých písomností vyplývajúcich alebo súvisiacich s tou zmluvou sa použijú podporne ustanovenia § 105 a nasl. zákona č. 160/2015 Z.z. Civilný sporový poriadok v znení neskorších predpisov.
	6. **Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť nasledujúci deň po jej zverejnení v Centrálnom registri zmlúv SR.**
	7. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilný sporový poriadok v znení neskorších predpisov.
	8. Táto zmluva je vyhotovená v 4 rovnopisoch, s určením 2 vyhotovení pre každú zmluvnú stranu.
	9. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú
	10. Neoddeliteľnou súčasťou tejto zmluvy sú tieto Prílohy:

Príloha č. 1 Zoznam subdodávateľov

Príloha č. 2 Kalkulácia ceny-  Položkovitý rozpočet -CENOVÁ PONUKA

**Príloha č. 3** Opis predmetu zákazky a Návrh riešenia- popis podľa min. požiadaviek z Opisu zadania

|  |
| --- |
| Objednávateľ DodávateľV Banskej Bystrici, dňa ....................... V ............................., dňa......... ......................................................... .............................................. **Ing. Miriam Lapuníková, MBA**  riaditeľka  Fakultná nemocnica s poliklinikou  F. D. Roosevelta Banská Bystrica |

Príloha č. 1

**ZOZNAM SUBDODÁVATEĽOV**

* 1. Dodávateľ predmetu zákazky podľa tejto zmluvy vyhlasuje, že na plnenie predmetu zmluvy:

 **nevyužije\*** subdodávateľov;

* **využije\*** nasledujúcich subdodávateľov**:**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ*(obchodné meno, sídlo alebo miesto podnikania, IČO)* | Kontaktná osoba*(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)* | Predmet subdodávky | Podiel plnenia zmluvy v % | Podiel plnenia zmluvy v € bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ............................................, dňa ............................

.......................................................................

 meno a priezvisko štatutárneho orgánu

podpis a pečiatka

\*relevantné označte krížikom